15-jarige sterf toe hy motor bestuur | Maroela Media
Foto: Claudine Senekal/ @clauWaude
'n Seun (15) is Maandagoggend dood en sy passasier (19) beseer, toe die voertuig waarmee hulle gery het van die Besterpad gerol en op die dak beland het buite Watersmeet in KwaZulu-Natal.
Russel Meiring, woordvoerder van ER24, het gesê paramedici het die motor 'n ent weg van die pad af opgespoor. "Die 15-jarige het vasgesit in die bestuurder se sitplek en die 19-jarige aan die passasierskant," het Meiring verduidelik.
"Ons moes meganiese lewensreddende toerusting gebruik om hom uit die kar te kry. Hy het ernstige beserings opgedoen en vinnig agteruitgegaan. Daar is onmiddellik noodbehandeling op hom toegepas, maar hy is op die toneel dood verklaar. Die passasier is uit die voertuig verwyder en behandel voordat hy na 'n nabygeleë hospitaal geneem is," het Meiring gesê.
Die plaaslike owerhede ondersoek die saak.
Dis vreeslik jammer. Ek kan nie help om te wonder waarom 'n 15 jarige agter die stuur was as daar 'n 19 jarige in die kar was nie. Dalk wou hy leer bestuur? Tieners mag dalk amper soos grootmense lyk, en hulself soms ook soos grootmense gedra. Maar hul het nie altyd n benul van risiko nie.
Dit is werklik SKOKKEND…
Waar was die ouers van die kind wat Bestuur het en Sonder Geldige Rybewys!
HULLE Behoort aangekla te word van Nalatigheid of Dan Strafbare Manslag (met verswarende omstandighede)!
Mag Die Kind as Siel in Jesus Arms Rus! SEËN!
Kinders doen baie keer dinge sonder dat die ouers daarvan bewus is.Hulle doen dit skelm net soos ons gedoen het toe ons klein was. Die arme ouers het nou genoeg hartseer.Spaar hulle dit
dus verstaan ek nie en ek dink daar ou wat die nuus gedeel het st 3 klaargemaak
Ag wat! My Pa het my soms laat bestuur op 'n stil grondpad of op 'n plaas vandat ek 14 was. As jy verkeerd ry kry jy 'n goeie klap.